                  16.8.2019

                  SL

                  Uradni list Evropske unije

                  L 214/3

         SKLEP EVROPSKE CENTRALNE BANKE (EU) 2019/1348
         z dne 18. julija 2019
         o postopku za priznavanje držav članic zunaj euroobmočja kot poročevalskih držav članic po Uredbi (EU) 2016/867 o zbiranju podrobnih podatkov o kreditih in kreditnem tveganju (ECB/2019/20)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije ter zlasti člena 127(2) in (5) Pogodbe,
         ob upoštevanju Statuta Evropskega sistema centralnih bank in Evropske centralne banke ter zlasti člena 5 in druge alinee člena 34.1 Statuta,
         ob upoštevanju Uredbe Evropske centralne banke (EU) 2016/867 z dne 18. maja 2016 o zbiranju podrobnih podatkov o kreditih in kreditnem tveganju (ECB/2016/13) (1) ter zlasti točke 1 člena 1 Uredbe,
         ob upoštevanju sodelovanja Razširjenega sveta Evropske centralne banke,
         ob upoštevanju naslednjega:

                     (1)

                     Uredba (EU) 2016/867 (ECB/2016/13) določa splošni okvir za zbiranje podrobnih podatkov o kreditih in kreditnem tveganju (v nadaljnjem besedilu: podatki o kreditih). Navedena uredba določa, da se lahko države članice, katerih valuta ni euro (v nadaljnjem besedilu: države članice zunaj euroobmočja), odločijo, da postanejo poročevalske države članice, in sicer tako, da vključijo določbe navedene uredbe v svoje nacionalno pravo ali drugače naložijo ustrezne zahteve za poročanje v skladu s svojim nacionalnim pravom. To lahko vključuje zlasti države članice, ki sodelujejo v enotnem mehanizmu nadzora (EMN) prek tesnega sodelovanja v skladu s členom 7 Uredbe Sveta (EU) št. 1024/2013 (2).

                     (2)

                     Člen 5 Statuta Evropskega sistema centralnih bank in Evropske centralne banke skupaj s členom 4(3) Pogodbe o Evropski uniji pomeni obveznost, da se na nacionalni ravni pripravijo in izvajajo vsi ukrepi, ki jih države članice zunaj euroobmočja štejejo za ustrezne za zbiranje statističnih informacij, potrebnih za izpolnitev zahtev Evropske centralne banke (ECB) za statistično poročanje, in za pravočasno pripravo na področju statistike, da lahko postanejo države članice, katerih valuta je euro (v nadaljnjem besedilu: države članice euroobmočja).

                     (3)

                     Kakor je navedeno v uvodni izjavi 7 Uredbe (EU) 2016/867 (ECB/2016/13), bi morala biti skupna zbirka podrobnih analitičnih podatkov o kreditih (v nadaljnjem besedilu: AnaCredit), ki si jo delijo centralne banke Eurosistema, na prostovoljni podlagi na voljo državam članicam zunaj euroobmočja, zlasti tistim, ki sodelujejo v EMN, da se razširi njen geografski obseg in obseg podatkov ter poveča usklajenost v Uniji. Več nacionalnih centralnih bank (NCB) držav članic zunaj euroobmočja (v nadaljnjem besedilu: NCB zunaj euroobmočja) že sodeluje z ECB in NCB držav članic euroobmočja (v nadaljnjem besedilu: NCB euroobmočja) na podlagi Priporočila ECB/2014/7 (3) ter izvaja pripravljalne ukrepe za zbiranje podrobnih podatkov o kreditih v skladu s Sklepom ECB/2014/6 (4).

                     (4)

                     Države članice zunaj euroobmočja, ki se odločijo, da postanejo poročevalske države članice po Uredbi (EU) 2016/867 (ECB/2016/13), bi morale o tej nameri uradno obvestiti ECB. ECB bo morala preveriti, ali so te države članice zunaj euroobmočja vključile določbe navedene uredbe v svoje nacionalno pravo ali drugače naložile ustrezne zahteve za poročanje v skladu s svojim nacionalnim pravom in brez poseganja v ustavni red zadevne države članice.

                     (5)

                     Kakor je navedeno v uvodni izjavi 4 Smernice Evropske centralne banke (EU) 2017/2335 (ECB/2017/38) (5), lahko države članice zunaj euroobmočja v svoje nacionalno pravo vključijo tudi določbe navedene smernice ali drugače izvedejo ukrepe po svojem nacionalnem pravu, da zagotovijo izpolnjevanje ustreznih obveznosti pošiljanja podatkov ECB na usklajen način, vključno z zahtevami za registracijo nasprotnih strank v registru institucij in povezanih družb (RIAD) v skladu s Smernico Evropske centralne banke (EU) 2018/876 (ECB/2018/16) (6). Na ta način lahko države članice zunaj euroobmočja skladno z uvodno izjavo 9 Smernice (EU) 2018/876 (ECB/2018/16) prispevajo k poročanju podatkov v register RIAD in validaciji teh podatkov ter po načelu vzajemnosti delijo podatke o svojih domačih subjektih in imajo dostop do niza podatkov za euroobmočje na podlagi Priporočila ECB/2018/36 (7).

                     (6)

                     Zato je treba določiti postopke, po katerih ECB ravna v zvezi z (a) izkazom interesa držav članic zunaj euroobmočja, da postanejo poročevalske države članice po Uredbi (EU) 2016/867 (ECB/2016/13), (b) presojo tega izkaza interesa in (c) priznavanjem države članice zunaj euroobmočja kot poročevalske države članice. Določiti je treba tudi postopke v zvezi z morebitnim začasnim ali trajnim prenehanjem priznavanja države članice zunaj euroobmočja kot poročevalske države članice.

                     (7)

                     Pogoje, pod katerimi do podatkov o kreditih, ki jih zbirajo ECB, NCB euroobmočja in poročevalske države članice zunaj euroobmočja, dostopajo in jih uporabljajo NCB zunaj euroobmočja, in pogoje, pod katerimi do podatkov, ki jih na podlagi svojega nacionalnega prava zbirajo poročevalske države članice zunaj euroobmočja, dostopajo in jih uporabljajo ECB, NCB euroobmočja in NCB poročevalskih držav članic zunaj euroobmočja, je treba določiti v ločenem pravno zavezujočem sporazumu. Te pogoje je treba določiti ob upoštevanju veljavnih določb Uredbe Sveta (ES) št. 2533/98 (8).

                     (8)

                     Odločitev o priznavanju države članice zunaj euroobmočja kot poročevalske države članice bo torej odvisna od obstoja pravno zavezujočega sporazuma, ki bo urejal razmerja med NCB zunaj euroobmočja, ECB in NCB euroobmočja pri delitvi podatkov o kreditih in druga zadevna vprašanja, vključno z varstvom zaupnosti informacij in omejitvami pri uporabi ali pošiljanju podatkov o kreditih, na primer v okviru povratnih tokov informacij, vzpostavljenih po členu 11 Uredbe (EU) 2016/867 (ECB/2016/13) –

               SPREJEL NASLEDNJI SKLEP:

            Člen 1
            Področje uporabe in cilji
            Ta sklep določa postopke, po katerih ECB ravna pri priznavanju držav članic zunaj euroobmočja kot poročevalskih držav članic po Uredbi (EU) 2016/867 (ECB/2016/13).

            Člen 2
            Opredelitev pojmov
            Pojmi, ki se uporabljajo v tem sklepu, imajo enak pomen kot v Uredbi (EU) 2016/867 (ECB/2016/13), razen če je določeno drugače.
            V tem sklepu „poročevalska enota“ pomeni pravni subjekt ali tujo podružnico, ki je rezident zadevne države članice zunaj euroobmočja in za katero veljajo zahteve za poročanje, ki so enake ali ustrezne zahtevam za poročanje iz Uredbe (EU) 2016/867 (ECB/2016/13).

            Člen 3
            Merila, po katerih so izpolnjeni pogoji za poročevalsko državo članico

               1.   ECB lahko državo članico zunaj euroobmočja prizna kot poročevalsko državo članico po Uredbi (EU) 2016/867 (ECB/2016/13) samo, če se prepriča, da je država članica zunaj euroobmočja vključila določbe Uredbe (EU) 2016/867 (ECB/2016/13) in Smernice (EU) 2017/2335 (ECB/2017/38) v svoje nacionalno pravo ali drugače naložila ustrezne zahteve za poročanje v skladu s svojim nacionalnim pravom.

               2.   Za namene odstavka 1 ECB prouči, ali je NCB države članice zunaj euroobmočja v sodelovanju z drugimi zadevnimi nacionalnimi organi, kadar je to po veljavnem nacionalnem pravu potrebno, pooblaščena najmanj za:

                           (a)

                           identificiranje in pregledovanje dejanske poročevalske populacije, kakor je opredeljena v členu 3(1) Uredbe (EU) 2016/867 (ECB/2016/13);

                           (b)

                           zbiranje podatkov o kreditih, ki izvirajo iz dejanske poročevalske populacije, kakor je opredeljena v členu 3(1) Uredbe (EU) 2016/867 (ECB/2016/13), brez poseganja v uporabo določb člena 8(4) in (5) navedene uredbe ali ustreznih določb v nacionalnem pravu;

                           (c)

                           identificiranje nasprotnih strank na način, naveden v členu 9 Uredbe (EU) 2016/867 (ECB/2016/13);

                           (d)

                           naložitev zahtev za statistično poročanje, ki so enake ali ustrezne tistim iz členov 4 do 8 in 13 do 15 Uredbe (EU) 2016/867 (ECB/2016/13), poročevalskim enotam, identificiranim v točki (a);

                           (e)

                           odobritev odstopanj majhnim poročevalskih enotam, kakor je določeno v členu 16 Uredbe (EU) 2016/867 (ECB/2016/13);

                           (f)

                           izvajanje preverjanja in obveznega zbiranja informacij, kadar poročevalska enota ne izpolnjuje minimalnih standardov za prenos, točnost, vsebinsko skladnost in popravke, v skladu s členom 17 Uredbe (EU) 2016/867 (ECB/2016/13) in

                           (g)

                           naložitev sankcij poročevalskim enotam, kakor je določeno v členu 18 Uredbe (EU) 2016/867 (ECB/2016/13).

                     Da ne bi bilo dvoma, zahtev v zvezi s fazami izvedbe in prvim poročanjem, kakor so določene v členu 2 Uredbe (EU) 2016/867 (ECB/2016/13), ni treba vključiti v nacionalno pravo.

               3.   Za namene odstavka 1 ECB tudi prouči, ne da bi to posegalo v odstavek 2, ali določbe nacionalnega prava vključujejo določbe členov 7 in 8 Uredbe (ES) št. 2533/98.

            Člen 4
            Izkaz interesa

               1.   Država članica zunaj euroobmočja, ki želi postati poročevalska država članica po Uredbi (EU) 2016/867 (ECB/2016/13), lahko predloži ECB uraden izkaz interesa, da postane poročevalska država članica (v nadaljnjem besedilu: zainteresirana država članica), pri čemer uporabi predlogo iz Priloge I.

               2.   Da lahko ECB prouči izkaz interesa iz odstavka 1, je temu treba priložiti izvedbeno dokumentacijo za namene preverjanja, navedenega v členu 5(3), ki med drugim vključuje:

                           (a)

                           izpolnjeno korelacijsko tabelo, za katero se uporabi predloga iz Dodatka k Prilogi I;

                           (b)

                           izvod zadevne nacionalne zakonodaje in njen angleški prevod;

                           (c)

                           pravno mnenje, ki ga izda zunanja neodvisna tretja oseba ali pravna služba zadevnega nacionalnega organa, ki ustreza ECB in s katerim se potrjuje, da:

                                       (i)

                                       bo nacionalna zakonodaja zavezujoča in izvršljiva v zainteresirani državi članici in

                                       (ii)

                                       da je NCB zainteresirane države članice zavezana k upoštevanju konkretnih smernic, zahtev in ukrepov ECB, izdanih v zvezi z Uredbo (EU) 2016/867 (ECB/2016/13), v časovnem okviru, ki ga določi ECB, kadar je tako določeno.

               3.   ECB mora tak izkaz interesa prejeti najpozneje devet mesecev pred datumom prvega pošiljanja podatkov o kreditih, kakor je določeno v členu 6, ki ga v izkazu interesa navede zainteresirana država članica, v izkazu interesa pa morajo biti določeni tudi referenčni datumi poročanja in referenčna obdobja, ki se zajamejo od prvega pošiljanja podatkov.

            Člen 5
            Postopek preverjanja

               1.   ECB zainteresirani državi članici v 20 dneh pisno potrdi, da je prejela njen izkaz interesa.

               2.   ECB lahko poleg dokumentacije iz člena 4(2) zahteva dodatne informacije ali dokumente, ki so po njenem mnenju primerni za presojo izkaza interesa zainteresirane države članice. ECB zainteresirani državi članici nemudoma pisno potrdi, da je prejela vse te dodatne informacije ali dokumente.

               3.   ECB preveri, ali je zainteresirana država članica vključila določbe Uredbe (EU) 2016/867 (ECB/2016/13) in Smernice (EU) 2017/2335 (ECB/2017/38) v svoje nacionalno pravo ali drugače naložila ustrezne zahteve za poročanje v skladu s svojim nacionalnim pravom.

               4.   Za namen preverjanja iz odstavka 3 ECB pooblasti Odbor za statistiko Evropskega sistema centralnih bank, da koordinira postopek in pooblasti Odbor za pravne zadeve za pripravo poročila o preverjanju. V poročilu o preverjanju se ugotovi:

                           (a)

                           v kolikšnem obsegu so določbe Uredbe (EU) 2016/867 (ECB/2016/13), navedene v členu 3(2), izvedene v nacionalnem pravu in

                           (b)

                           če določbe, navedene v točki (a), niso izvedene, kaj je razlog za to.

               5.   Če se ECB na podlagi popolne dokumentacije, ki jo predloži zainteresirana država članica, prepriča, da so merila iz člena 3 izpolnjena, sprejme odločitev, s katero prizna, da zainteresirana država članica izpolnjuje pogoje za poročevalsko državo članico po Uredbi (EU) 2016/867 (ECB/2016/13). V odločitvi se določijo datum, od katerega priznavanje velja, referenčni datumi poročanja in referenčna obdobja, ki se zajamejo od prvega pošiljanja podatkov, ter ustrezni datum za prvo poročanje, ki ne sme biti pred datumom, ki ga je v izkazu interesa navedla zainteresirana država članica.

               6.   Pogoj za odločitev iz odstavka 5 je, da NCB zainteresirane države članice sklene sporazum na podlagi predloge iz Priloge II, ki ureja njena razmerja z ECB, NCB euroobmočja in NCB držav članic zunaj euroobmočja, ki so bile priznane kot poročevalske države članice, pri delitvi podatkov o kreditih in s tem povezana vprašanja.
               Ob upoštevanju določb Uredbe (ES) št. 2533/98 ta sporazum določa pogoje, pod katerimi: (a) do podatkov o kreditih, ki jih zbirajo ECB, NCB euroobmočja in poročevalske države članice zunaj euroobmočja, dostopajo in jih uporabljajo NCB zunaj euroobmočja in pod katerimi (b) do podatkov, ki jih na podlagi svojega nacionalnega prava zbirajo poročevalske države članice zunaj euroobmočja, dostopajo in jih uporabljajo ECB, NCB euroobmočja in NCB poročevalskih držav članicah zunaj euroobmočja.
               Sporazum, ki ga sklene NCB zainteresirane države članice, se ne sme spremeniti na način, ki ni skladen s predlogo iz Priloge II.

               7.   ECB odloči, da zainteresirana država članica ne izpolnjuje pogojev za poročevalsko državo članico po Uredbi (EU) 2016/867 (ECB/2016/13), v katerem koli od naslednjih primerov:

                           (a)

                           če ECB na podlagi popolne dokumentacije, ki jo predloži zainteresirana država članica, ugotovi, da ta ne izpolnjuje meril iz člena 3, po katerih so izpolnjeni pogoji za poročevalsko državo članico;

                           (b)

                           če ECB ne prejme informacij, potrebnih za izvedbo presoje, v enem letu od prejema izkaza interesa zainteresirane države članice;

                           (c)

                           če ni bil sklenjen sporazum, naveden v odstavku 6.

               8.   ECB zainteresirano državo članico uradno obvesti o svoji odločitvi, kakor je navedeno v odstavkih 5 in 7, najpozneje v šestih mesecih po dnevu, ko je ECB potrdila prejem dokumentacije v skladu z odstavkom 1 ali, kjer je primerno, odstavkom 2. To uradno obvestilo vsebuje razloge, na katerih temelji odločitev. Vendar se lahko ECB in zainteresirana država članica dogovorita za podaljšanje obdobja, v katerem ECB zainteresirano državo članico uradno obvesti o svoji odločitvi.

               9.   ECB prouči zahtevo zainteresirane države članice za pregled odločitve, navedene v odstavku 7, pod pogojem, da:

                           (a)

                           jo prejme v 30 dneh od datuma uradne obvestitve o odločitvi;

                           (b)

                           so v njej navedeni razlogi za vložitev zahteve za pregled in

                           (c)

                           vsebuje vse podporne informacije.

                     ECB po prejemu zahteve za pregled pregleda svojo odločitev in lahko zainteresirani državi članici da možnost, da vzpostavi potrebno ureditev, ki bi ji omogočila, da se prizna kot poročevalska država članica. ECB si pridržuje pravico zahtevati predložitev novega pravnega mnenja, ki ga izda zunanja neodvisna tretja oseba ali pravna služba zadevnega nacionalnega organa in s katerim se potrjuje, da je ta ureditev veljavna in se lahko uporablja.

            Člen 6
            Prvo pošiljanje podatkov o kreditih

               1.   Po uradnem obvestilu o odločitvi ECB, s katero se priznava, da zainteresirana država članica izpolnjuje pogoje za poročevalsko državo članico po Uredbi (EU) 2016/867 (ECB/2016/13), in ob upoštevanju začetka veljavnosti sporazuma, navedenega v členu 5(6), ECB zahteva, da NCB zainteresirane države članice identificira in pregleda dejansko poročevalsko populacijo v skladu s členom 5 Smernice (EU) 2017/2335 (ECB/2017/38).

               2.   Če se zainteresirana država članica prizna kot poročevalska država članica po Uredbi (EU) 2016/867 (ECB/2016/13) in se tako priznavanje uporablja od datuma, ki NCB te države članice ne omogoča, da bi identificirala in pregledala dejansko poročevalsko populacijo v prvem četrtletju prvega leta, v katerem začne poročati, dejansko poročevalsko populacijo v tem letu identificirajo druge poročevalske države članice v skladu s členom 5 Smernice (EU) 2017/2335 (ECB/2017/38).

               3.   Prvo pošiljanje podatkov o kreditih se lahko opravi šele, ko ECB ugotovi, da je NCB zainteresirane države članice razvila informacijski sistem, ki je interoperabilen s tehnično infrastrukturo ECB.

               4.   Prvo mesečno in četrtletno pošiljanje podatkov se začne na datum, ki ga določi ECB v svoji odločitvi, kakor je navedeno v členu 5(5).

            Člen 7
            Začasno ali trajno prenehanje priznavanja

               1.   ECB lahko odloči, da priznavanje države članice zunaj euroobmočja kot poročevalske države članice začasno ali trajno preneha, če utemeljeno meni, da ta država članica ne izpolnjuje več meril iz člena 3, po katerih so izpolnjeni pogoji za poročevalsko državo članico. V primeru trajnega prenehanja priznavanja države članice zunaj euroobmočja kot poročevalske države članice sporazum, sklenjen v skladu s členom 5(6), samodejno preneha veljati.

               2.   V odločitvi po odstavku 1 ECB navede razloge za začasno ali trajno prenehanje, določi učinek odločitve ter navede datum, od katerega velja začasno ali trajno prenehanje, in obdobje začasnega prenehanja. Obdobje začasnega prenehanja lahko traja največ šest mesecev. ECB lahko v izjemnih okoliščinah obdobje začasnega prenehanja podaljša, vendar samo enkrat. Če se razlogi za začasno prenehanje ne odpravijo v predpisanem roku, ECB uveljavi trajno prenehanje priznavanja zadevne države članice zunaj euroobmočja kot poročevalske države članice.

               3.   ECB in NCB poročevalske države članice zunaj euroobmočja lahko odpovesta sporazum, naveden v členu 5(6), v skladu z določbami tega sporazuma. V tem primeru priznavanje države članice zunaj euroobmočja kot poročevalske države članice samodejno preneha in ne učinkuje več.

            Člen 8
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            V Frankfurtu na Majni, 18. julija 2019

                  Predsednik ECB

               Mario DRAGHI

            (1)  UL L 144, 1.6.2016, str. 44.

            (2)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).

            (3)  Priporočilo ECB/2014/7 z dne 24. februarja 2014 o organizaciji pripravljalnih ukrepov za zbiranje podrobnih podatkov o kreditih s strani Evropskega sistema centralnih bank (UL C 103, 8.4.2014, str. 1).

            (4)  Sklep ECB/2014/6 z dne 24. februarja 2014 o organizaciji pripravljalnih ukrepov za zbiranje podrobnih podatkov o kreditih s strani Evropskega sistema centralnih bank (UL L 104, 8.4.2014, str. 72).

            (5)  Smernica Evropske centralne banke (EU) 2017/2335 z dne 23. novembra 2017 o postopkih za zbiranje podrobnih podatkov o kreditih in kreditnem tveganju (ECB/2017/38) (UL L 333, 15.12.2017, str. 66).

            (6)  Smernica Evropske centralne banke (EU) 2018/876 z dne 1. junija 2018 o registru podatkov o institucijah in povezanih družbah (ECB/2018/16) (UL L 154, 18.6.2018, str. 3).

            (7)  Priporočilo ECB/2018/36 z dne 7. decembra 2018 o registru podatkov o institucijah in povezanih družbah (UL C 21, 17.1.2019, str. 1).

            (8)  Uredba Sveta (ES) št. 2533/98 z dne 23. novembra 1998 o zbiranju statističnih informacij s strani Evropske centralne banke (UL L 318, 27.11.1998, str. 8).

            PRILOGA I
            PREDLOGA

               IZKAZ INTERESA V SKLADU S ČLENOM 4 SKLEPA (EU) 2019/1348 (ECB/2019/20)

            s strani
            [nacionalne centralne banke ali zadevnega nacionalnega organa države članice prosilke]

               Uradno obvestilo Evropski centralni banki o izkazu interesa v skladu s členom 4 Sklepa (EU) 2019/1348 (ECB/2019/20)

                        1.

                        [Država članica prosilka] izkazuje interes, da postane poročevalska država članica po Uredbi Evropske centralne banke (EU) 2016/867 (ECB/2016/13) (1).

                        2.

                        [Država članica prosilka] potrjuje, da spoštuje določbe Sklepa Evropske centralne banke (EU) 2019/1348 (ECB/2019/20) (2). [Država članica prosilka] zlasti potrjuje, da je vključila določbe Uredbe (EU) 2016/867 (ECB/2016/13) in Smernice Evropske centralne banke (EU) 2017/2335 (ECB/2017/38) (3) v svoje nacionalno pravo ali da je naložila ustrezne zahteve za poročanje v skladu s svojim nacionalnim pravom in da je razvila informacijski sistem, ki je interoperabilen s tehnično infrastrukturo ECB.

                        3.

                        [Država članica prosilka] s tem izkazom interesa pošilja ECB dokumentacijo, s katero dokazuje zgoraj navedene trditve, vključno z:

                                    (a)

                                    izvodom izvedbene nacionalne zakonodaje in njenim angleškim prevodom;

                                    (b)

                                    pravnim mnenjem, [ki ga je izdala zunanja neodvisna tretja oseba ali pravna služba zadevnega nacionalnega organa,] ki ustreza ECB in s katerim se potrjuje, da bo nacionalna zakonodaja zavezujoča in izvršljiva [v državi članici prosilki] in da je nacionalna centralna banka [države članice prosilke] zavezana k upoštevanju konkretnih smernic, zahtev in ukrepov ECB za namene Uredbe (EU) 2016/867 (ECB/2016/13), v časovnem okviru, ki ga določi ECB, kadar je tako določeno, ter

                                    (c)

                                    izvodom korelacijske tabele, ki je v Dodatku.

                        4.

                        [Država članica prosilka] izjavlja, da bo lahko poslala prvi niz podatkov o kreditih, kakor je opredeljeno v Uredbi (EU) 2016/867 (ECB/2016/13), od [vstaviti datum].

                  [Nacionalna centralna banka ali zadevni nacionalni organ]
            Za [državo članico]
            [Podpis]
            [Datum]

               (1)  Uredba Evropske centralne banke (EU) 2016/867 z dne 18. maja 2016 o zbiranju podrobnih podatkov o kreditih in kreditnem tveganju (ECB/2016/13) (UL L 144, 1.6.2016, str. 44).

               (2)  Sklep Evropske centralne banke (EU) 2019/1348 z dne 18. julija 2019 o postopku za priznavanje držav članic zunaj euroobmočja kot poročevalskih držav članic po Uredbi (EU) 2016/867 o zbiranju podrobnih podatkov o kreditih in kreditnem tveganju (ECB/2019/20) (UL L 214, 16.8.2019, str. 3).

               (3)  Smernica Evropske centralne banke (EU) 2017/2335 z dne 23. novembra 2017 o postopkih za zbiranje podrobnih podatkov o kreditih in kreditnem tveganju (ECB/2017/38) (UL L 333, 15.12.2017, str. 66).

               Dodatek

                  Preverjanje izvajanja Uredbe Evropske centralne banke (EU) 2016/867 z dne 18. maja 2016 o zbiranju podrobnih podatkov o kreditih in kreditnem tveganju (ECB/2016/13)

                  KORELACIJSKA TABELA

                  [ime nacionalne centralne banke ali zadevnega nacionalnega organa]

                           Uredba (EU) 2016/867 (ECB/2016/13)

                           Način izvedbe

                           Če ni izvedeno, razlogi za to

                           Člen 3

                           Člen 4

                           Člen 5

                           Člen 6

                           Člen 7

                           Člen 8

                           Člen 9

                           Člen 10

                           Člen 12

                           Člen 13

                           Člen 14

                           Člen 15

                           Člen 16

                           Člen 17

                           Člen 18

               PRILOGA II
               PREDLOGA

                  SPORAZUM

                  Z DNE [DAN MESEC LETO]

                  MED [VSTAVITI IME NCB ZUNAJ EUROSISTEMA] IN EVROPSKO CENTRALNO BANKO O POŠILJANJU PODROBNIH PODATKOV O KREDITIH IN KREDITNEM TVEGANJU

               [Vstaviti ECB in naslov],
               (v nadaljnjem besedilu: ECB)
               in
               [Vstaviti ime in naslov NCB zunaj Eurosistema]
               (v nadaljnjem besedilu: NCB zunaj Eurosistema)
               Stranki tega sporazuma se skupaj navajata kot stranki ali posamezno kot stranka.
               ob upoštevanju naslednjega:

                           (1)

                           Uredba Evropske centralne banke (EU) 2016/867 (ECB/2016/13) (1) določa splošni okvir za zbiranje podrobnih podatkov o kreditih in kreditnem tveganju (v nadaljnjem besedilu: podatki o kreditih). Uredba (EU) 2016/867 (ECB/2016/13) določa, da se lahko države članice, katerih valuta ni euro (v nadaljnjem besedilu: države članice zunaj euroobmočja), odločijo, da postanejo poročevalske države članice, in sicer tako, da vključijo določbe Uredbe (EU) 2016/867 (ECB/2016/13) v svoje nacionalno pravo ali drugače naložijo ustrezne zahteve za poročanje v skladu s svojim nacionalnim pravom. To lahko vključuje zlasti države članice, ki sodelujejo v enotnem mehanizmu nadzora (EMN) prek tesnega sodelovanja v skladu s členom 7 Uredbe Sveta (EU) št. 1024/2013 (2).

                           (2)

                           Člen 5 Statuta Evropskega sistema centralnih bank in Evropske centralne banke skupaj s členom 4(3) Pogodbe o Evropski uniji pomeni obveznost, da se na nacionalni ravni pripravijo in izvajajo vsi ukrepi, ki jih države članice zunaj euroobmočja štejejo za ustrezne za zbiranje statističnih informacij, potrebnih za izpolnitev zahtev ECB za statistično poročanje, in za pravočasno pripravo na področju statistike, da lahko postanejo države članice, katerih valuta je euro (v nadaljnjem besedilu: države članice euroobmočja).

                           (3)

                           Člen 8(3) Uredbe Sveta (ES) št. 2533/98 (3) zahteva, da članice Evropskega sistema centralnih bank (ESCB) sprejmejo vse potrebne regulativne, upravne, tehnične in organizacijske ukrepe, da zagotovijo fizično in logično varstvo zaupnih statističnih informacij ter da ECB opredeli skupna pravila in izvede minimalne standarde za preprečitev nezakonitega razkritja in nepooblaščene uporabe zaupnih statističnih informacij.

                           (4)

                           Smernica ECB/1998/NP28 (4) (v nadaljnjem besedilu: Smernica o zaupnosti) določa skupna pravila in minimalne standarde, ki so potrebni za zagotovitev osnovne ravni varstva zaupnih statističnih informacij, ki jih zbira ECB ob pomoči NCB Eurosistema.

                           (5)

                           Svet ECB je sprejel priporočilo (5), naj nacionalne centralne banke držav članic, katerih valuta ni euro (v nadaljnjem besedilu: NCB zunaj Eurosistema), v zvezi z zaupnimi statističnimi informacijami, ki jih prejmejo od ECB ob pomoči NCB, uporabljajo določbe Smernice o zaupnosti in to potrdijo s sklenitvijo sporazuma z ECB in NCB. Posledično so NCB zunaj Eurosistema s sporazumom potrdile, da bodo spoštovale Smernico o zaupnosti v zvezi z zaupnimi statističnimi informacijami, ki jih prejmejo od ECB ob pomoči NCB.

                           (6)

                           Sklep ECB/2014/6 (6) določa postopek za razvoj dolgoročnega okvira za zbiranje podrobnih podatkov o kreditih na podlagi usklajenih zahtev ECB za statistično poročanje. Priporočilo ECB/2014/7 (7) spodbuja NCB zunaj Eurosistema, ki se pripravljajo na vključitev v dolgoročni okvir, k uporabi določb Sklepa ECB/2014/6. Več NCB zunaj Eurosistema sodeluje z NCB Eurosistema v skladu s Priporočilom ECB/2014/7.

                           (7)

                           Države članice zunaj euroobmočja bi morda želele postati poročevalske države članice po Uredbi (EU) 2016/867 (ECB/2016/13). V ta namen Sklep Evropske centralne banke (EU) 2019/1348 (ECB/2019/20) (8) (v nadaljnjem besedilu: sklep) določa postopke v zvezi z (a) izkazom interesa držav članic zunaj euroobmočja, da postanejo poročevalske države članice po Uredbi (EU) 2016/867 (ECB/2016/13), (b) presojo tega izkaza interesa s strani ECB in (c) njenim priznavanjem države članice zunaj euroobmočja kot poročevalske države članice.

                           (8)

                           Ta sporazum določa pogoje, pod katerimi do podatkov o kreditih, ki jih zbirajo ECB, NCB Eurosistema in poročevalske države članice zunaj euroobmočja, dostopajo in jih uporabljajo NCB zunaj Eurosistema in pod katerimi do podatkov, ki jih na podlagi svojega nacionalnega prava zbirajo poročevalske države članice zunaj euroobmočja, dostopajo in jih uporabljajo ECB, NCB Eurosistema in NCB poročevalskih držav članic zunaj euroobmočja.

                           (9)

                           Ta sporazum je zato treba brati v povezavi s sklepom –

                     STA SE STRANKI SPORAZUMELI:

                  Člen 1
                  Dostop do niza podatkov AnaCredit in njegova uporaba

                     1.   Po sklenitvi tega sporazuma ECB odobri NCB zunaj Eurosistema dostop do podatkov o kreditih in referenčnih podatkov o nasprotnih strankah (v nadaljnjem besedilu skupaj: niz podatkov AnaCredit), ki se zbirajo po Uredbi (EU) 2016/867 (ECB/2016/13), v skladu z določbami Smernice Evropske centralne banke (EU) 2017/2335 (ECB/2017/38) (9) in tega sporazuma.

                     2.   Podatki o kreditih, ki jih zbere NCB zunaj Eurosistema, so dostopni prek skupne informacijske platforme in do njih lahko dostopajo ECB, NCB Eurosistema in NCB poročevalskih držav članic zunaj euroobmočja v skladu z določbami Uredbe (EU) 2016/867 (ECB/2016/13) in tega sporazuma. NCB zunaj Eurosistema potrjuje, da je po veljavni nacionalni ureditvi dopustno, da se podatki o kreditih, ki jih zbere, delijo z ECB, NCB Eurosistema in NCB poročevalskih držav članic zunaj euroobmočja.

                     3.   Stranki soglašata, da se niz podatkov AnaCredit, vključno s podatki o kreditih, ki jih zbirajo NCB zunaj Eurosistema, uporabi samo v obsegu in za namene, ki so opredeljeni v Uredbi (ES) št. 2533/98. Podatki o kreditih se ne smejo uporabiti za namene nalog NCB zunaj Eurosistema v zvezi z denarno politiko. To ne posega v uporabo podatkov o kreditih, ki jih je zbrala posamezna NCB zunaj Eurosistema po nacionalnem pravu, z njene strani za namene njenih nalog v zvezi z denarno politiko.

                     4.   Stranki nadalje soglašata, da se posameznim uporabnikom ali organizacijskim enotam NCB zunaj Eurosistema dovoli dostop do niza podatkov AnaCredit za nestatistične namene samo, če to predhodno odobri Svet ECB ali Izvršilni odbor po pooblastilu Sveta ECB. NCB zunaj Eurosistema soglaša, da bo za ta namen predložila zahtevo, v kateri mora jasno navesti:

                                 (a)

                                 zahtevane podatke;

                                 (b)

                                 razloge, iz katerih posamezni uporabniki ali organizacijske enote potrebujejo dostop do teh podatkov za opravljanje svojih posebnih nalog, in

                                 (c)

                                 ukrepe, ki se bodo izvedli za zagotovitev varstva zaupnosti podatkov, kakor je določeno v členu 2(1).

                           Zahtevo je treba nasloviti na Odbor za statistiko Evropskega sistema centralnih bank, ki zahtevo predhodno oceni in jo posreduje v odobritev Svetu ECB ali, kjer je primerno, Izvršilnemu odboru.

                     5.   Potem ko zahtevo za dostop oceni Odbor za statistiko in odobri Svet ECB ali, kjer je primerno, Izvršilni odbor, NCB zunaj Eurosistema izvede postopek avtorizacije, preden odobri dostop svojemu posameznemu uporabniku ali organizacijski enoti. V tem postopku je treba zagotoviti, da:

                                 (a)

                                 posamezni uporabniki in organizacijske enote NCB zunaj Eurosistema zahtevo prek svojega neposrednega vodje predložijo ECB, ki preveri skladnost te zahteve s sklepom, in

                                 (b)

                                 zahteve za dostop odobri tudi ustrezni „lastnik sistema“, tj. vodje v NCB zunaj Eurosistema, katerih enota upravlja ali vodi sistem, ki vsebuje niz podatkov AnaCredit.

                     6.   NCB zunaj Eurosistema zagotovi, da je celoten proces odobritve dostopa vzpostavljen skladno s postopkom, določenim v tem členu, in da njen član v Odboru za statistiko ta odbor najmanj enkrat letno obvesti o odobrenih dostopih do niza podatkov AnaCredit in o morebitnih primerih neizvajanja ukrepov za varstvo zaupnosti, določenih v poročilu iz člena 2(2). NCB zunaj Eurosistema nadalje soglaša, da se dajo ECB na zahtevo na voljo podrobne informacije o odobrenih dostopih in vseh drugih vprašanjih glede dostopa.

                     7.   Vsako nadaljnje pošiljanje niza podatkov AnaCredit mora vnaprej izrecno dovoliti članica ESCB, ki je zbrala zadevne podatke, ter mora biti v skladu z veljavnim pravom Unije in nacionalnim pravom.

                     8.   NCB zunaj Eurosistema dovoljuje nadaljnje pošiljanje podatkov, ki jih je zbrala, drugim NCB zunaj Eurosistema iz držav članic, ki se priznavajo kot poročevalske države članice, pod pogojem, da se dostop odobri v skladu s pogoji, ki so določeni v tem sporazumu ter veljavnem pravu Unije in nacionalnem pravu.

                     9.   Stranki nadalje soglašata, da se niz podatkov AnaCredit ne zahteva in ga nobena NCB zunaj Eurosistema ne sme uporabiti za namene vzpostavitve in ohranjanja povratnega toka informacij po Uredbi (EU) 2016/867 (ECB/2016/13), razen če je taka uporaba urejena v zavezujočem pravnem okviru, ki ga vzpostavi ECB.

                     10.   NCB zunaj Eurosistema se zavezuje, da bo v primeru, če bo ECB spremenila okvir, ki ureja zbirko podatkov AnaCredit, izvedla spremembe v svojem nacionalnim pravu ali začela postopek za odstop od projekta v skladu s členom 6(4).

                  Člen 2
                  Varstvo zaupnosti

                     1.   NCB zunaj Eurosistema se zavezuje, da bo v zvezi z nizom podatkov AnaCredit, ki ga prejme od ECB, spoštovala določbe Smernice o zaupnosti. Zlasti bo vzpostavila vse potrebne regulativne, upravne, tehnične in organizacijske ukrepe, da zagotovi logično in fizično varstvo zaupnih statističnih informacij.

                     2.   V skladu s členom 7 Smernice o zaupnosti NCB zunaj Eurosistema najmanj enkrat letno obvesti ECB o vseh težavah v zadnjem obdobju, ukrepih, ki so bili sprejeti kot odziv na te težave, in načrtovanih izboljšavah v zvezi z varstvom zaupnosti podatkov o kreditih. Odbor za statistiko pripravi ustrezno poročilo. NCB zunaj Eurosistema uradno obvesti ECB o spremembah v nacionalnem pravu, ki lahko vplivajo na varstvo zaupnosti, ki velja za niz podatkov AnaCredit po tem členu.

                     3.   ECB lahko v zvezi z dostopom do niza podatkov AnaCredit in njegovo uporabo zahteva, da NCB zunaj Eurosistema sprejme dodatne ukrepe, ali naloži dodatne pogoje, potem ko o tem uradno obvesti NCB zunaj Eurosistema.

                  Člen 3
                  Poročanje o kršitvah in začasna zavrnitev dostopa

                     1.   Če pri ravnanju z nizom podatkov AnaCredit, vključno s podatki o kreditih, ki jih zbirajo NCB zunaj Eurosistema, pride do kršitve zahtev glede zaupnosti, varstva podatkov ali drugih zahtev, ki jih nalaga pravo Unije, kar velja v primeru katere koli stranke, in/ali zahtev, ki jih nalaga nacionalno pravo, kar velja v primeru NCB zunaj Eurosistema, stranki sprejmeta ustrezne ukrepe, s katerimi se kršitev odpravi in prepreči, da bi se kršitev ponovila. Stranki morata izpolniti vse obveznosti, ki jih nalaga veljavno pravo, vključno z zahtevami glede uradnega obveščanja, kjer je to primerno.

                     2.   ECB lahko NCB zunaj Eurosistema začasno zavrne dostop do niza podatkov AnaCredit in zahteva, da NCB zunaj Eurosistema izbriše vse interno shranjene nize teh podatkov s takojšnjim učinkom, če ECB ugotovi, da je to potrebno za preprečitev bistvene kršitve tega sporazuma ali za zagotovitev skladnosti z določbami prava, ki se uporablja za stranki, ali v primeru začasnega prenehanja priznavanja države članice zunaj euroobmočja kot poročevalske države članice v skladu s členom 7 sklepa. Izbris podatkov se izvede v skladu z veljavnimi zahtevami nacionalnega prava.

                  Člen 4
                  Reševanje sporov
                  Brez poseganja v pravice in pristojnosti Sveta ECB se vsi operativni ali tehnični spori med strankama v zvezi s tem sporazumom, ki jih ni mogoče rešiti sporazumno, rešujejo v skladu z Memorandumom o soglasju o postopku reševanja sporov znotraj ESCB z dne 26. aprila 2007 ali s poznejšimi akti, s katerimi se navedeni memorandum o soglasju spremeni ali nadomesti.

                  Člen 5
                  Neprenosljivost
                  Tega sporazuma ali posameznih pravic ali obveznosti po tem sporazumu ni mogoče prenesti brez predhodnega pisnega soglasja ECB.

                  Člen 6
                  Datum začetka učinkovanja, spreminjanje in prenehanje sporazuma

                     1.   ECB in NCB zunaj Eurosistema postaneta stranki sporazuma samo, če sporazum ustrezno podpišeta in skleneta. Sporazum začne učinkovati z datumom, ki ga določi Svet ECB, in po predhodni obvestitvi NCB zunaj Eurosistema. Razen če se stranki dogovorita drugače in brez poseganja v pravice in pristojnosti Sveta ECB, ta sporazum učinkuje, dokler je NCB zunaj Eurosistema stranka tega sporazuma.

                     2.   Ta sporazum se lahko spremeni samo pisno na način, ki je skladen s predlogo sporazuma iz Priloge II k sklepu.

                     3.   Ta sporazum samodejno preneha veljati, če ECB odloči, da preneha priznavanje države članice zunaj euroobmočja kot poročevalske države članice po členu 7 sklepa.

                     4.   NCB zunaj Eurosistema in ECB lahko odpovesta sporazum z najmanj [trideset/šestdeset]dnevnim odpovednim rokom. Prenehanje tega sporazuma ne posega v nadaljevanje in obstoj pravic in obveznosti vsake stranke, ki obstajajo na datum začetka učinkovanja takega prenehanja ali so obstajale pred tem datumom. Pravila, določena v členu 1(3), (4) in (5) ter členu 2(1) in (3), v zvezi s pogoji za uporabo in pošiljanje podatkov o kreditih ter varstvom podatkov se po prenehanju tega sporazuma še naprej uporabljajo za vse podatke o kreditih, ki so bili dani na voljo pred datumom prenehanja, vključno s podatki o kreditih, ki so jih zbrale NCB zunaj Eurosistema.

                  Člen 7
                  Izvodi sporazuma
                  Ta sporazum se lahko sklene v več izvodih v angleškem jeziku, za originalni instrument pa se šteje tisti, ki je deponiran pri ECB. Vsaka stranka prejme overjeno kopijo originalnega instrumenta.
                  [Ta sporazum podpišejo in sklenejo pooblaščeni predstavniki strank.]

                  [V [Frankfurtu na Majni], [dan mesec LLLL]]

                     [Vstaviti strani s podpisi za ECB in NCB zunaj Eurosistema]

                  (1)  Uredba Evropske centralne banke (EU) 2016/867 z dne 18. maja 2016 o zbiranju podrobnih podatkov o kreditih in kreditnem tveganju (ECB/2016/13) (UL L 144, 1.6.2016, str. 44).

                  (2)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).

                  (3)  Uredba Sveta (ES) št. 2533/98 z dne 23. novembra 1998 o zbiranju statističnih informacij s strani Evropske centralne banke (UL L 318, 27.11.1998, str. 8).

                  (4)  Smernica ECB/1998/NP28 z dne 22. decembra 1998 o skupnih pravilih in minimalnih standardih za zaščito zaupnosti posameznih statističnih podatkov, ki jih zbira Evropska centralna banka ob pomoči nacionalnih centralnih bank, kakor je objavljena v Prilogi III k Sklepu ECB/2000/12 Evropske centralne banke z dne 10. novembra 2000 o objavi nekaterih pravnih aktov in instrumentov Evropske centralne banke (UL L 55, 24.2.2001, str. 72).

                  (5)  Priporočilo ECB/2014/14 z dne 27. marca 2014 o skupnih pravilih in minimalnih standardih za varstvo zaupnosti statističnih informacij, ki jih zbira Evropska centralna banka ob pomoči nacionalnih centralnih bank (UL C 186, 18.6.2014, str. 1).

                  (6)  Sklep ECB/2014/6 z dne 24. februarja 2014 o organizaciji pripravljalnih ukrepov za zbiranje podrobnih podatkov o kreditih s strani Evropskega sistema centralnih bank (UL L 104, 8.4.2014, str. 72).

                  (7)  Priporočilo ECB/2014/7 z dne 24. februarja 2014 o organizaciji pripravljalnih ukrepov za zbiranje podrobnih podatkov o kreditih s strani Evropskega sistema centralnih bank (UL C 103, 8.4.2014, str. 1).

                  (8)  Sklep Evropske centralne banke (EU) 2019/1348 z dne 18. julija 2019 o postopku za priznavanje držav članic zunaj euroobmočja kot poročevalskih držav članic po Uredbi (EU) 2016/867 o zbiranju podrobnih podatkov o kreditih in kreditnem tveganju (ECB/2019/20) (UL L 214, 16.8.2019, str. 3).

                  (9)  Smernica Evropske centralne banke (EU) 2017/2335 z dne 23. novembra 2017 o postopkih za zbiranje podrobnih podatkov o kreditih in kreditnem tveganju (ECB/2017/38) (UL L 333, 15.12.2017, str. 66).


Odločba Komisije z dne 27/08/2019 o razglasitvi združljivosti koncentracije s skupnim trgom (Zadeva št. COMP/M.9436 - Intermediate Capital Group PLC / Predica / Groupe OCEA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/08/2019 o razglasitvi združljivosti koncentracije s skupnim trgom (Zadeva št. COMP/M.9469 - I Squared Capital Advisors (US) LLC / Domidep) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 22/08/2019 o razglasitvi združljivosti koncentracije s skupnim trgom (Zadeva št. COMP/M.9485 - NAEV Solventus S.à r.l. / Siemens Project Ventures GmbH / Korea Midland Power Co.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2019/1405 z dne 12. septembra 2019 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

text:
                  13.9.2019

                  SL

                  Uradni list Evropske unije

                  L 236/17

         SKLEP SVETA (SZVP) 2019/1405
         z dne 12. septembra 2019
         o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 17. marca 2014 sprejel Sklep 2014/145/SZVP (1).

                     (2)

                     Svet je 14. marca 2019 sprejel Sklep (SZVP) 2019/415 (2), s katerim je podaljšal ukrepe iz Sklepa 2014/145/SZVP za nadaljnjih šest mesecev.

                     (3)

                     Zaradi nadaljnjega spodkopavanja oziroma ogrožanja ozemeljske nedotakljivosti, suverenosti in neodvisnosti Ukrajine bi bilo treba Sklep 2014/145/SZVP podaljšati še za šest mesecev.

                     (4)

                     Svet je pregledal posamezne uvrstitve na seznam iz Priloge k Sklepu 2014/145/SZVP in sklenil spremeniti podatke v zvezi z 21 posamezniki in 19 subjekti.

                     (5)

                     Sklep 2014/145/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            V členu 6 Sklepa 2014/145/SZVP se drugi odstavek nadomesti z naslednjim:

               „Ta sklep se uporablja do 15. marca 2020.“

            Člen 2
            Priloga k Sklepu 2014/145/SZVP se spremeni, kot je določeno v Prilogi k temu sklepu.

            Člen 3
            Ta sklep začne veljati dan po objavi v Uradnem listu Evropske unije.

            V Bruslju, 12. septembra 2019

                  Za Svet

                  Predsednica

               T. TUPPURAINEN

            (1)  Sklep Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 78, 17.3.2014, str. 16).

            (2)  Sklep Sveta (SZVP) 2019/415 z dne 14. marca 2019 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 73, 15.3.2019, str. 110).

            PRILOGA
            V Prilogi k Sklepu 2014/145/SZVP se vnosi v zvezi s spodaj navedenimi osebami in subjekti nadomestijo z naslednjimi vnosi:
            Osebe

                           Ime

                           Podatki o istovetnosti

                           Razlogi

                           Datum uvrstitve na seznam

                           „27.

                           Alexander Mihailovich NOSATOV
                           (Александр Михайлович НОСАТОВ)

                           Spol: moški
                           Datum rojstva: 27.3.1963
                           Kraj rojstva: Sevastopol (SSR Ukrajina)

                           Nekdanji namestnik poveljnika črnomorske flote, kontraadmiral.
                           Odgovoren je za poveljevanje ruskim silam, ki so zasedle suvereno ukrajinsko ozemlje.
                           Trenutno je admiral, poveljnik ruske baltske flote.

                           21.3.2014

                           46.

                           Denys Volodymyrovych PUSHYLIN (Денис Володимирович Пушилiн)
                           Denis Vladimirovich PUSHILIN (Денис Владимирович Пушилин)

                           Spol: moški
                           Datum rojstva: 9.5.1981
                           Kraj rojstva: Makijevka (Doneško okrožje)

                           Eden od voditeljev ‚Ljudske republike Doneck‘. Sodeloval je pri zasedbi in okupaciji regionalne uprave v Donecku leta 2014. Do 4. septembra 2015 namestnik predsednika ‚ljudskega sveta‘‚Ljudske republike Doneck‘. Od 4. septembra 2015‚predsednik‘‚ljudskega sveta Ljudske republike Doneck‘. Od 7. septembra 2018‚vršilec dolžnosti voditelja Ljudske republike Doneck‘. ‚Voditelj Ljudske republike Doneck‘ po ‚volitvah‘11. novembra 2018.

                           29.4.2014

                           47.

                           Sergey Gennadevich TSYPLAKOV (Сергей Геннадьевич ЦЫПЛАКОВ)
                           Serhiy Hennadiyovych TSYPLAKOV (Сергiй Геннадiйович ЦИПЛАКОВ)

                           Spol: moški
                           Datum rojstva: 1.5.1983
                           Kraj rojstva: Harcisk, Doneško okrožje

                           Eden od voditeljev ideološko radikalne organizacije ‚Ljudska milica Donbasa‘. Dejavno je sodeloval pri zasedbi več državnih zgradb na območju Donecka.
                           Član ‚ljudskega sveta Ljudske republike Doneck‘ in njegovega ‚odbora za zunanjo politiko, zunanje odnose, informacijsko politiko in informacijsko tehnologijo‘.

                           29.4.2014

                           57.

                           Oleg TSARIOV, Oleh Anatoliyovych TSAROV
                           (Олег Анатолiйович ЦАРЬОВ),
                           Oleg Anatolevich TSARYOV
                           (Олег Анатольевич ЦАPËВ)

                           Spol: moški
                           Datum rojstva: 2.6.1970
                           Kraj rojstva: Dnepropetrovsk

                           Nekdanji član rade; v tej funkciji je javno pozival k ustanovitvi ‚Zvezne republike Nova Rusija‘, sestavljene iz jugovzhodnih ukrajinskih regij. Nekdanji ‚predsednik‘‚parlamenta Unije Ljudskih republik‘ (‚parlament Nove Rusije‘).
                           Še vedno dejavno podpira separatistične dejavnosti in politike.

                           12.5.2014

                           61.

                           Igor Sergeievich SHEVCHENKO (Игорь Сергеевич ШЕВЧЕНКО)

                           Spol: moški
                           Datum rojstva: 9.2.1979
                           Kraj rojstva: Sevastopol, Krim

                           Nekdanji tožilec v Sevastopolu, ki je v tej funkciji dejavno sodeloval pri priključitvi Sevastopola Rusiji.
                           Tožilec v Republiki Adigeji.

                           12.5.2014

                           70.

                           Igor PLOTNITSKY
                           Igor Venediktovich PLOTNITSKII
                           (Игорь Венедиктович ПЛОТНИЦКИЙ)
                           Ihor (Igor) Venedyktovych PLOTNYTSKYY
                           (Iгор Венедиктович ПЛОТНИЦЬКИЙ)

                           Spol: moški
                           Datum rojstva: 24.6.1964 ali 25.6.1964 ali 26.6.1964
                           Kraj rojstva: Lugansk (morda v Kelmenciju, Černivško okrožje)

                           Nekdanji ‚minister za obrambo‘ in nekdanji ‚voditelj Ljudske republike Lugansk‘; v teh funkcijah je bil odgovoren za separatistične ‚vladne‘ dejavnosti ‚vlade Ljudske republike Lugansk‘.
                           Nekdanji posebni odposlanec ‚Ljudske republike Lugansk‘ za izvajanje sporazumov iz Minska.

                           12.7.2014

                           97.

                           Vladimir Petrovich KONONOV (tudi ‚Car‘)
                           (Владимир Петровнч КОНОНОВ)
                           Volodymyr Petrovych KONONOV
                           (Володимир Петрович КОНОНОВ)

                           Spol: moški
                           Datum rojstva: 14.10.1974
                           Kraj rojstva: Gorski (Lugansko okrožje)

                           S 14. avgustom 2014 je nadomestil Igorja Strelkova/Girkina kot ‚minister za obrambo‘‚Ljudske republike Doneck‘. Od aprila 2014 domnevno poveljuje enoti separatističnih borcev v Donecku, pri čemer je obljubil, da bo izpeljal strateško nalogo odvrnitve vojaške agresije Ukrajine. S tem Kononov podpira ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine.
                           Septembra 2018 razrešen s položaja ‚ministra za obrambo‘.
                           Vodja direktorata za socialno pomoč upokojenim pripadnikom vojaških sil pod pristojnostjo ‚voditelja Ljudske republike Doneck‘.

                           12.9.2014

                           100.

                           Andrey Yurevich PINCHUK
                           (Андрей Юрьевич ПИНЧУК)
                           Andriy Yuriyovych PINCHUK
                           (Андрiй Юрiйович ПIНЧУК)

                           Spol: moški
                           Možni datum rojstva: 27.12.1977

                           Nekdanji ‚minister za državno varnost‘‚Ljudske republike Doneck‘. Povezan je z Vladimirjem Antjufejevom, ki je bil odgovoren za separatistične ‚vladne‘ dejavnosti ‚vlade Ljudske republike Doneck‘. Tako podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine. Še vedno dejavno podpira separatistične dejavnosti in politike. Vodi ‚zvezo donbaških prostovoljcev‘.

                           12.9.2014

                           101.

                           Oleg Vladimirovich BEREZA
                           (Олег Владимирович Берëза)

                           Spol: moški
                           Datum rojstva: 1.3.1977

                           Nekdanji ‚minister za notranje zadeve‘‚Ljudske republike Doneck‘. Povezan je z Vladimirjem Antjufejevom, ki je bil odgovoren za separatistične ‚vladne‘ dejavnosti ‚vlade Ljudske republike Doneck‘. Tako podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine.

                           12.9.2014

                           126.

                           Dmitry Aleksandrovich SEMYONOV
                           Dmitrii Aleksandrovich SEMENOV
                           (Дмитрий Александрович СЕМЕНОВ)

                           Spol: moški
                           Datum rojstva: 1.6.1977
                           Kraj rojstva: Ruska federacija

                           Nekdanji ‚podpredsednik vlade, pristojen za finance‘‚Ljudske republike Lugansk‘.
                           S prevzemom in izvajanjem te funkcije je podpiral dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Še vedno dejavno podpira separatistične strukture Ljudske republike Lugansk.

                           29.11.2014

                           130.

                           Ihor Vladymyrovych KOSTENOK (tudi Igor Vladimirovich KOSTENOK)
                           (Игорь Владимирович КОСТЕНОК)

                           Spol: moški
                           Datum rojstva: 15.3.1961
                           Kraj rojstva: Vodjanske, okraj Dobropilja, Doneško okrožje
                           Водянское, Добропольский район Донецкой области

                           Nekdanji ‚minister za izobraževanje‘‚Ljudske republike Doneck‘.
                           S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Trenutno dela za doneško akademijo za menedžment in javno upravo pod pristojnostjo ‚voditelja Ljudske republike Doneck‘.

                           29.11.2014

                           132.

                           Vladyslav Mykolayovych DEYNEGO (tudi Vladislav Nikolayevich DEYNEGO)
                           (Владислав Миколайович ДЕЙНЕГО)
                           (Владислав Николаевич ДЕЙНЕГО)

                           Spol: moški
                           Datum rojstva: 12.3.1964
                           Kraj rojstva: Romni, Sumiško okrožje
                           Ромны, Сумская область

                           Nekdanji ‚namestnik vodje‘‚ljudskega sveta‘‚Ljudske republike Lugansk‘.
                           S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Trenutno ‚minister za zunanje zadeve‘‚Ljudske republike Lugansk‘.

                           29.11.2014

                           137.

                           Eduard Aleksandrovich BASURIN (Эдуард Александрович БАСУРИН)
                           Eduard Oleksandrovych BASURIN (Едуард Олександрович БАСУРIН)

                           Spol: moški
                           Datum rojstva: 27.6.1966
                           Kraj rojstva: Doneck

                           Uradni govorec in namestnik vodje ‚ljudske milice‘‚Ljudske republike Doneck‘.
                           S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                           16.2.2015

                           138.

                           Alexandr Vasilievich SHUBIN
                           (Александр Васильевич ШУБИН)

                           Spol: moški
                           Datum rojstva: 20.5.1972 ali 30.5.1972
                           Kraj rojstva: Lugansk

                           Nekdanji ‚minister za pravosodje‘ nezakonite ‚Ljudske republike Lugansk‘. Nekdanji predsednik ‚centralne volilne komisije‘‚Ljudske republike Lugansk‘.
                           S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Junija 2018 razrešen s položaja predsednika ‚centralne volilne komisije‘‚Ljudske republike Lugansk‘.
                           Še naprej podpira in legitimizira separatistične politike.

                           16.2.2015

                           140.

                           Sergey Yurevich IGNATOV (tudi KUZOVLEV, tudi TAMBOV)
                           (Сергей Юрьевич ИГНАТОВ, tudi КУЗОВЛЕВ, tudi ТAMБOB).

                           Spol: moški
                           Datum rojstva: 7.1.1967
                           Kraj rojstva: Mičurinsk, Tambovsko okrožje
                           Мичуринск, Тамбовская область

                           Nekdanji vrhovni poveljnik ljudske milice ‚Ljudske republike Lugansk‘.
                           S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Nekdanji poveljnik osme armade ruskih oboroženih sil. Načelnik generalštaba in prvi namestnik poveljnika ruskega južnega vojaškega območja.

                           16.2.2015

                           142.

                           Aleksandr Yurievich TIMOFEEV
                           (Александр Юрьевич ТИМОФЕЕВ)
                           Oleksandr Yuriyovych TYMOFEYEV
                           (Олександр Юрiйович ТИМОФЕЄВ)

                           Spol: moški
                           Datum rojstva: 15.5.1971
                           Kraj rojstva: Nevinomisk, Stavropol Krai
                           Невинномысск, Ставропольский край

                           Nekdanji ‚minister za finance in davke‘‚Ljudske republike Doneck‘.
                           S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Septembra 2018 razrešen s položaja ‚ministra za finance in davke‘. Še vedno dejavno podpira separatistične dejavnosti in politike.

                           16.2.2015

                           145.

                           Olga Igorevna BESEDINA
                           (Ольга Игоревна БЕСЕДИНА)
                           Olha Ihorivna BESEDINA
                           (Ольга Iгорiвна БЕСЕДIНА)

                           Spol: ženski
                           Datum rojstva: 10.12.1976
                           Kraj rojstva: Lugansk

                           Nekdanja ‚ministrica za gospodarski razvoj in trgovino‘‚Ljudske republike Lugansk‘.
                           S prevzemom in izvajanjem te funkcije je torej dejavno podpirala dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Nekdanja vodja oddelka za zunanje gospodarstvo v uradu vodje ‚uprave Luganska‘.

                           16.2.2015

                           160.

                           Sergey Anatolevich TOPOR-GILKA
                           (Сергей Анатольевич ТОПОР-ГИЛКА)

                           Spol: moški
                           Generalni direktor OAO ‚VO TPE‘ do stečaja družbe, generalni direktor OOO ‚VO TPE‘.
                           Datum rojstva: 17.2.1970

                           Kot generalni direktor OAO ‚VO TPE‘ je s podjetjem Siemens Gas Turbine Technologies OOO vodil pogajanja za nakup in dobavo plinskih turbin za elektrarno v Tamanu (regija Krasnodar, Ruska federacija). Kasneje je bil v vlogi generalnega direktorja OOO ‚VO TPE‘ odgovoren za prevoz plinskih turbin na Krim in za izvajanje projekta gradnje termoelektrarn Balaklava in Tavričeskaja, kamor so bile turbine nameščene. To prispeva k vzpostavitvi neodvisnega vira električne energije za Krim in Sevastopol, na ta način pa je v podporo njuni ločitvi od Ukrajine ter spodkopava ozemeljsko nedotakljivost, suverenost in neodvisnost Ukrajine.

                           4.8.2017

                           164.

                           Aleksandr Yurevich PETUKHOV /
                           Aleksandr Yurievich PETUKHOV
                           (Александр Юрьевич ПЕТУХОВ)
                           Oleksandr Yuriyovych PIETUKHOV
                           (Олександр Юрiйович ПЄТУХОВ)

                           Spol: moški
                           Datum rojstva: 17.7.1970

                           Nekdanji vodja sevastopolske volilne komisije. V tej funkciji je sodeloval pri organizaciji ruskih predsedniških volitev 18. marca 2018 v nezakonito priključenih Krimu in Sevastopolu, s čimer je dejavno podpiral in izvajal politike, ki spodkopavajo ozemeljsko nedotakljivost, suverenost in neodvisnost Ukrajine.
                           Glavni zvezni inšpektor Moskovskega okrožja.

                           14.5.2018

                           167.

                           Olga Valerievna POZDNYAKOVA/Olga Valeryevna POZDNYAKOVA
                           (Ольга Валерьевна ПОЗДНЯКОВА)
                           Olga Valeriyivna POZDNYAKOVA
                           (Ольга Валеріївна ПОЗДНЯКОВА)

                           Spol: ženski
                           Datum rojstva: 30.3.1982
                           Kraj rojstva: Šahti, Rostovsko okrožje, ZSSR

                           Nekdanja ‚predsednica‘‚centralne volilne komisije‘‚Ljudske republike Doneck‘. V tej funkciji je sodelovala pri organizaciji ‚volitev‘11. novembra 2018 v ‚Ljudski republiki Doneck‘ ter tako aktivno podpirala in izvajala ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Vodja direktorata za notranjo politiko v upravi ‚voditelja Ljudske republike Doneck‘.

                           10.12.2018

                           173.

                           Vladimir Yurievich VYSOTSKIY
                           (Владимир Юрьевич ВЫСОЦКИЙ)
                           Volodymyr Yuriyovych VYSOTSKYI
                           (Володимир Юрійович ВИСОЦЬКИЙ)

                           Spol: moški
                           Datum rojstva: 7.4.1985
                           Kraj rojstva: Avtonomna republika Krim

                           Nekdanji ‚sekretar‘‚centralne volilne komisije‘‚Ljudske republike Doneck‘. V tej funkciji je sodeloval pri organizaciji ‚volitev‘11. novembra 2018 v ‚Ljudski republiki Doneck‘ ter tako aktivno podpiral in izvajal politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Vršilec dolžnosti ‚predsednika‘‚centralne volilne komisije‘‚Ljudske republike Doneck‘.

                           10.12.2018“

            Subjekti

                           Ime

                           Podatki o istovetnosti

                           Razlogi

                           Datum uvrstitve na seznam

                           „6.

                           Mednarodna unija ljudskih združenj ‚Velika donska vojska‘
                           Международный Союз Общественных Объединений ‚Всевеликое Войско Донское‘

                           Uradne informacije:
                           http://xn--80aaaajfjszd7a3b0e.xn--p1ai/
                           http://xn----7sbabalgku2ad1b5b2e.xn--p1ai/
                           Telefonska številka:
                           +7-8-908-178-65-57
                           Družbeni mediji: Kozaška narodna garda http://vk.com/kazak_nac_guard
                           Naslov: 346465 Rusija, Rostovsko območje, Oktobrsko okrožje, Zaplavska ulica, Šosejna ulica 1
                           Drugi naslov: Vorošilovski Prospekt 12/85-87/13, Rostov na Donu
                           Črtana iz registra leta 2017

                           ‚Velika donska vojska‘ je ustanovila ‚Kozaško narodno gardo‘, ki je odgovorna za boj proti silam ukrajinske vlade v vzhodni Ukrajini, s čimer spodkopava ozemeljsko nedotakljivost, suverenost in neodvisnost Ukrajine ter ogroža njeno stabilnost in varnost.
                           Povezana z Nikolajem Kozicinom, poveljnikom kozaških sil, odgovornim za poveljevanje separatistom v vzhodni Ukrajini, ki se bojujejo proti silam ukrajinske vlade.

                           25.7.2014

                           9.

                           ‚Vojska jugovzhoda‘
                           ‚Армии Юго-Востока‘

                           Družbeni mediji:
                           https://vk.com/sigma_orel

                           Nezakonita oborožena separatistična skupina, ki naj bi bila med najpomembnejšimi v vzhodni Ukrajini.
                           Odgovorna za zavzetje poslopja varnostne službe Luganske regije.
                           Povezana z Valeriyem BOLOTOVOM, ki je bil na seznamu vodij skupine.
                           Povezana z Vasylom NIKITINOM, odgovornim za separatistične ‚vladne‘ dejavnosti ‚vlade Ljudske republike Lugansk‘.

                           25.7.2014

                           10.

                           ‚Ljudska milica v Donbasu‘
                           ‚Нарoдное oпoлчéние Дoнбáсса‘

                           Družbeni mediji:
                           http://vk.com/polkdonbassa
                           + 38-099-445-63-78;
                           + 38-063-688-60-01;
                           + 38-067-145-14-99;
                           + 38-094-912-96-60;
                           + 38-062-213-26-60
                           Elektronski naslov: voenkom.dnr@mail.ru
                           vknovoros@yandex.ru
                           mobilisation@novorossia.co
                           polkdonbassa@mail.ru
                           Prostovoljni telefon za Rusijo:
                           + 7 499 709-89-06
                           ali elektronski naslov novoross24@mail.ru
                           Naslov: Doneck Prospekt Zasjadko 13

                           Nezakonita oborožena separatistična skupina, odgovorna za boj proti silam ukrajinske vlade v vzhodni Ukrajini, s čimer ogroža stabilnost in varnost Ukrajine. Med drugim je ta militantna skupina na začetku aprila 2014 prevzela nadzor nad več vladnimi poslopji v vzhodni Ukrajini ter tako spodkopavala ozemeljsko nedotakljivost, suverenost in neodvisnost Ukrajine. Povezuje se s Pavlom Gubarevom, ki je skupaj s proruskimi silami zavzel poslopje regionalne vlade v Donecku in se oklical za ‚ljudskega guvernerja‘.

                           25.7.2014

                           13.

                           Državno unitarno podjetje mesta Sevastopol ‚Morsko pristanišče mesta Sevastopol‘
                           ГУП ГС ‚Севастопольский морской порт‘
                           (prej imenovano državno podjetje ‚Komercialno morsko pristanišče mesta Sevastopol‘)
                           Государственное предприятие ‚Севастопольский морской торговьй порт‘
                           Gosudarstvenoye predpriyatiye Sevastopolski morskoy torgovy port)

                           Trg Nakhimov 5, 299011 Sevastopol
                           (пл. Нахимова, 5, г. Севастополь, 299011)
                           Koda: 1149204004707

                           Lastništvo subjekta je bilo preneseno v nasprotju z ukrajinskim pravom. ‚Krimski parlament‘ je 17. marca 2014 sprejel resolucijo št. 1757-6/14 o nacionalizaciji nekaterih podjetij, ki pripadajo ukrajinskemu ministrstvu za infrastrukturo oziroma kmetijstvo, v kateri je v imenu ‚Republike Krim‘ razglasil prevzem premoženja, ki pripada državnemu podjetju ‚Sevastopolsko komercialno morsko pristanišče‘. To podjetje so krimske ‚oblasti‘ s tem dejansko zaplenile. Po prometu je to največje komercialno morsko pristanišče na Krimu. 6. junija 2014 je bilo ponovno registrirano kot državno unitarno podjetje mesta Sevastopol ‚Sevastopolsko morsko pristanišče‘ (Государственное унитарное предприятие города Севастополя ‚Севастопольский морской порт‘). Ustanovitelj: vlada Sevastopola (Правительство Севастополя).

                           25.7.2014

                           15.

                           Državno unitarno podjetje ‚Republike Krim‘‚Universal-Avia‘
                           Государственное унитарное предприятие Республики Крым ‚Универсал-Авиа‘
                           (prej imenovano državno podjetje Universal-Avia,
                           Государственное предприятие ‚Универсал-Авиа‘
                           Gosudarstvenoye predpriyatiye ‚Universal-Avia‘)

                           Aeroflotska ulica 5, 295021, Simferopol
                           ул. Аэрофлотская, дом 5, 295021, г. Симферополь
                           Tel. 24-80-89, 8 (978) 719-55-30
                           unavia_omts@mail.ru

                           Lastništvo subjekta je bilo preneseno v nasprotju z ukrajinskim pravom. ‚Predsedstvo krimskega parlamenta‘ je 24. marca 2014 sprejelo sklep o državnem podjetju ‚Gosudarstvenoye predpriyatiye Universal-Avia‘ (О Государственном предприятии, Универсал-Авиа) št. 1794-6/14, v katerem je v imenu ‚Republike Krim‘ razglasilo prevzem premoženja, ki pripada državnemu podjetju ‚Universal-Avia‘. To podjetje so krimske ‚oblasti‘ s tem dejansko zaplenile. 15. januarja 2015 je bilo ponovno registrirano kot državno unitarno podjetje ‚Republike Krim‘‚Universal-Avia‘ (Государственное унитарное предприятие Республики Крым ‚Универсал-Авиа‘). Ustanovitelj: Ministrstvo ‚Republike Krim‘ za promet (Министерство транспорта Республики Крым).

                           25.7.2014

                           16.

                           Zvezno proračunsko podjetje ‚Zdravilišče Nižnja Oreanda‘ urada predsednika Ruske federacije
                           (prej imenovano Letovišče ‚Nižnja Oreanda‘
                           Санаторий ‚Нижняя Ореанда‘)

                           Letovišče ‚Nižnja Oreanda‘, 298658, Jalta, Oreanda
                           (298658, г. Ялта, пгт. Ореанда, Санаторий ‚Нижняя Ореанда‘)
                           marketing@oreanda-resort.ru
                           +7 (3654) 31-25-48

                           Lastništvo subjekta je bilo preneseno v nasprotju z ukrajinskim pravom. ‚Predsedstvo krimskega parlamenta‘ je 21. marca 2014 sprejelo sklep ‚o vprašanjih ustanovitve Združenja zdravilišč in letovišč‘ št. 1767-6/14, v katerem je v imenu ‚Republike Krim‘ razglasilo prevzem premoženja, ki pripada letovišču ‚Nižnja Oreanda‘. To podjetje so krimske ‚oblasti‘ s tem dejansko zaplenile. 9. oktobra 2014 je bilo ponovno registrirano kot zvezno proračunsko podjetje ‚Zdravilišče Nižnja Oreanda‘ urada predsednika Ruske federacije (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ ‚САНАТОРИЙ ‚НИЖНЯЯ ОРЕАНДА‘ УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ‘). Ustanovitelj: urad predsednika Ruske federacije (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                           25.7.2014

                           18.

                           Državno unitarno podjetje ‚Republike Krim‘‚Proizvajalsko-kmetijsko združenje ‚Massandra‘‘
                           Государственное унитарное предприятие Республики Крым ‚Производственно-аграрное объединение ‚Массандра‘‘
                           Gosudarstvennoye unitarnoe predpriyatiye Respubliki Krym Proizvodstvenno agrarnoye obyedinenye Massandra
                           (prej imenovano Zvezno proračunsko podjetje ‚Proizvajalsko-kmetijsko združenje ‚Massandra‘‘ urada predsednika Ruske federacije
                           ‚Производственно-аграрное объединение ‚Массандра‘ Управления делами Президента Российской Федерации‘
                           (državni koncern ‚Državno združenje proizvajalcev ‚Massandra‘‘
                           Национальное производственно-аграрное объединение ‚Массандра‘
                           Nacionalnoye proizvodstvenno agrarnoye obyedinenye Massandra)

                           298650, Krim, Jalta, Massandra, ulica Vinodela Egorova 9

                                       298650,Крым, г.Ялта,

                                       пгт. Массандра,

                                       ул. Винодела Егорова, д. 9

                                 Spletno mesto: http://massandra.su

                           Lastništvo subjekta je bilo preneseno v nasprotju z ukrajinskim pravom. ‚Predsedstvo krimskega parlamenta‘ je 9. aprila 2014 sprejelo sklep št. 1991-6/14 o spremembi resolucije državnega sveta ‚Republike Krim‘ z dne 26. marca 2014 št. 1836-6/14 ‚o nacionalizaciji premoženja podjetij, ustanov in organizacij kmetijske industrije na ozemlju ‚Republike Krim‘‘, v katerem je v imenu ‚Republike Krim‘ razglasilo prevzem premoženja, ki pripada državnemu koncernu ‚Državno združenje proizvajalcev ‚Massandra‘‘. To podjetje so krimske ‚oblasti‘ s tem dejansko zaplenile. 1. avgusta 2014 je bilo ponovno registrirano kot zvezno proračunsko podjetje ‚Proizvodstvenno agrarnoye obyedinenye ‚Massandra‘‘ urada predsednika Ruske federacije (Федеральное государственное унитарное предприятие ‚Производственно-аграрное объединение ‚Массандра‘‘ Управления делами Президента Российской Федерации).
                           Ustanovitelj: urad predsednika Ruske federacije (Управление делами Президента Российской Федерации).
                           1. aprila 2019 je bilo ponovno registrirano kot državno unitarno podjetje ‚Republike Krim‘‚Proizvajalsko-kmetijsko združenje ‚Massandra‘‘.

                           25.7.2014

                           24.

                           Republika Doneck
                           (javna organizacija)
                           Донецкая республика

                           Uradne informacije:
                           http://oddr.info/
                           orgotdel@oddr.info
                           Naslov: Doneck, Universitetskaja 19
                           г. Донецк, ул. Университетская, дом 19

                           Javna ‚organizacija‘, ki je nominirala kandidate na ‚volitvah‘‚Ljudske republike Doneck‘2. novembra 2014 in 11. novembra 2018. Te ‚volitve‘ so v nasprotju z ukrajinskim pravom, zato so nezakonite.
                           Z uradnim sodelovanjem na nezakonitih ‚volitvah‘ je torej dejavno podpirala ukrepe in politike, ki spodkopavajo ozemeljsko celovitost, suverenost in neodvisnost Ukrajine ter dodatno destabilizirajo Ukrajino. Ustanovil jo je Andriy PURGIN, vodi pa jo Alexander ZAKHARCHENKO. Leta 2018 je nominirala Denisa PUSHYLINA na mesto ‚voditelja‘‚Ljudske republike Doneck‘.

                           29.11.2014

                           27.

                           Ljudska unija (People's Union) (Narodny Soyuz)
                           Народный союз

                           Črtana iz registra leta 2018

                           Javna ‚organizacija‘, ki je nominirala kandidate na ‚volitvah‘‚Ljudske republike Lugansk‘2. novembra 2014. Te ‚volitve‘ so v nasprotju z ukrajinskim pravom, zato so nezakonite.
                           Z uradnim sodelovanjem na nezakonitih ‚volitvah‘ je torej dejavno podpirala ukrepe in politike, ki spodkopavajo ozemeljsko celovitost, suverenost in neodvisnost Ukrajine ter dodatno destabilizirajo Ukrajino.

                           29.11.2014

                           29.

                           Kozaška narodna garda
                           (Казачья Национальная Гвардия)

                           http://казакнацгвард.рф/
                           https://vk.com/kazak_nac_guard

                           Oborožena separatistična skupina, ki je dejavno podpirala dejanja, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Skupina se povezuje z osebo, uvrščeno na seznam, saj ji poveljuje Nikolaj KOZICIN.
                           Domnevno del ‚2. korpusa kopenske vojske‘‚Ljudske republike Lugansk‘.

                           16.2.2015

                           30.

                           Bataljon ‚Šparta‘
                           Батальон ‚Спарта‘

                           Oborožena separatistična skupina, ki je dejavno podpirala dejanja, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Del ‚1. korpusa kopenske vojske‘‚Ljudske republike Doneck‘. Imenovan tudi vojaška enota 08806 in bataljon ‚Gvardejski‘. Novembra 2017 je bila enota poimenovana v čast umorjenemu separatističnemu vojaškemu poveljniku Arsenu Pavlovu (znanemu tudi kot Motorola).

                           16.2.2015

                           34.

                           Bataljon ‚Oplot‘
                           (Батальон ‚Оплот‘)

                           Družbeni mediji:
                           http://vk.com/oplot_info

                           Oborožena separatistična skupina, ki je dejavno podpirala dejanja, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Imenovana tudi 5. samostojna motorizirana strelska brigada, ki je bila oktobra 2018 poimenovana po Alexandru Zakharchenku. Domnevno del ‚1. korpusa kopenske vojske‘‚Ljudske republike Doneck‘.

                           16.2.2015

                           35.

                           Bataljon ‚Kalmius‘
                           (Батальон ‚Кальмиус‘)

                           Oborožena separatistična skupina, ki je dejavno podpirala dejanja, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                           Imenovana tudi samostojna artilerijska brigada, domnevno del ‚1. korpusa kopenske vojske‘‚Ljudske republike Doneck‘.

                           16.2.2015

                           37.

                           Gibanje ‚Novorossiya‘ (Nova Rusija), ki ga vodi Igor STRELKOV
                           Движение Новороссия Игоря СТРЕЛКОВА

                           http://novorossia.pro/
                           info@clubnb.ru

                           Ljudsko gibanje ‚Novorossiya/Nova Rusija‘ je bilo ustanovljeno novembra 2014 v Rusiji, vodi pa ga ruski častnik Igor Strelkov/Girkin (član osebja glavnega obveščevalnega direktorata generalštaba oboroženih sil Ruske federacije (GRU)).
                           V skladu s cilji, ki si jih je zastavilo, si prizadeva zagotavljati vsestransko in učinkovito pomoč gibanju ‚Novorossiya‘, vključno s pomočjo milici, ki se bojuje v vzhodni Ukrajini; tako podpira politike, ki spodkopavajo ozemeljsko nedotakljivost, suverenost in neodvisnost Ukrajine.
                           Povezuje se z osebo, uvrščeno na seznam zaradi spodkopavanja ozemeljske nedotakljivosti Ukrajine.

                           16.2.2015

                           38.

                           OAO ‚VO Technopromexport‘ (OAO ‚VO TPE‘)
                           Tudi: Open Joint Stock Company (odprta delniška družba) ‚Foreign Economic Association‘‚Technopromexport‘
                           Открытое акционерное общество Внешнеэкономическое объединение Технопромэкспорт

                           Naslov: 119019, Moskva, ulica Novi Arbat 15, stavba 2
                           Datum registracije: 27.7.1992
                           Registracijska številka v matični državi: 1067746244026
                           Identifikacijska davčna številka: 7705713236
                           Poteka stečajni postopek.

                           Kot pogodbena stranka s Siemensom AG Gas Turbine Technologies OOO je OAO ‚VO TPE‘ kupila plinske turbine, ki naj bi bile namenjene za elektrarno v Tamanu (regija Krasnodar, Ruska federacija), in kot takšna je bila odgovorna za njihov prenos OOO ‚VO TPE‘, slednja pa je te prepeljala, da bi bile nameščene na Krimu. To prispeva k vzpostavitvi neodvisnega vira električne energije za Krim in Sevastopol, na ta način pa je v podporo njuni ločitvi od Ukrajine ter spodkopava ozemeljsko nedotakljivost, suverenost in neodvisnost Ukrajine.

                           4.8.2017

                           39.

                           OOO ‚VO Technopromexport‘ (OOO ‚VO TPE‘)
                           Tudi: Limited Liability Company (družba z omejeno odgovornostjo) ‚Foreign Economic Association‘‚Technopromexport‘
                           Общество с ограниченной ответственностью ‚Внешнеэкономическое объединение Технопромэкспорт‘

                           Naslov: 119019, Moskva, ulica Novi Arbat 15, stavba 2
                           Datum registracije: 8.5.2014
                           Registracijska številka v matični državi: 1147746527279
                           Identifikacijska davčna številka: 7704863782e

                           Lastnica plinskih turbin, ki jih je Siemens Gas Turbine Technologies OOO prvotno dobavil za OAO ‚VO TPE‘. OOO ‚VO TPE‘ je plinske turbine prepeljala, da bi bile nameščene na Krimu. To prispeva k vzpostavitvi neodvisnega vira električne energije za Krim in Sevastopol, na ta način pa je v podporo njuni ločitvi od Ukrajine ter spodkopava ozemeljsko nedotakljivost, suverenost in neodvisnost Ukrajine.
                           Odgovorna je za izvajanje projekta gradnje termoelektrarn Balaklava in Tavričeskaja, kamor so bile turbine nameščene.

                           4.8.2017

                           41.

                           Državno unitarno podjetje ‚Republike Krim‘‚Krimska morska pristanišča‘
                           (‚Государственное унитарное предприятие Республики Крым ‚Крымские морские порты‘‘), vključno s podružnicami:

                                       —

                                       komercialno pristanišče Feodosia,

                                       —

                                       podjetje mesta Kerč za upravljanje trajektov,

                                       —

                                       komercialno pristanišče mesta Kerč.

                                       Kirova ulica 28

                                       298312 Kerč

                                       Krim

                                 (298312, Крым, гор. Керчь, ул. Кирова, дом 28)
                           info@crimeaport.ru

                           ‚Krimski parlament‘ je 17. marca 2014 sprejel resolucijo št. 1757-6/14 ‚o nacionalizaciji nekaterih podjetij, ki pripadajo ukrajinskemu ministrstvu za infrastrukturo oziroma kmetijstvo‘, 26. marca 2014 pa resolucijo št. 1865-6/14 ‚o državnem podjetju Krimska morska pristanišča‘ (‚О Государственном предприятии Крымские морские порты‘), v kateri je v imenu ‚Republike Krim‘ razglasil prevzem premoženja, ki pripada več državnim podjetjem, ki so bila združena v ‚Državno unitarno podjetje ‚Republike Krim‘‚Krimska morska pristanišča‘‘. Ta podjetja so krimske ‚oblasti‘ torej dejansko zaplenile, pri čemer je imelo podjetje ‚Krimska morska pristanišča‘ koristi od nezakonitega prenosa lastništva.

                           16.9.2017

                           43.

                           Javna delniška družba Mostotrest
                           ПАО Мостотрест

                           Naslov:

                                       Ulica Barklaja 6,

                                       zgradba 5, Moskva

                                       121087 Rusija

                                 mostro@mostro.ru

                           Javna delniška družba Mostotrest je prek državne pogodbe za vzdrževanje mostu aktivno sodelovala pri izgradnji kerškega mostu, ki povezuje Rusijo z nezakonito priključenim Krimskim polotokom. Poleg tega je v lasti posameznika (Arkadij Rotenberg), ki je že uvrščen na seznam zaradi dejavnosti, ki spodkopavajo nedotakljivost Ukrajine (oseba št. 92 v tej prilogi). Podjetje torej podpira vključitev nezakonito priključenega Krimskega polotoka v Rusko federacijo, kar dodatno spodkopava ozemeljsko nedotakljivost, suverenost in neodvisnost Ukrajine.

                           31.7.2018

                           45.

                           Družba Strojgazmontaž (skupina SGM)
                           ООО Стройгазмонтаж
                           (груп СГМ)

                           Naslov:

                                       Prospekt Vernadskogo 53

                                       Moskva

                                       119415 Rusija

                                 Spletno mesto: www.ooosgm.com
                           info@ooosgm.ru

                           Družba Strojgazmontaž (skupina SGM) je prek državne pogodbe za izgradnjo mostu aktivno sodelovala pri izgradnji kerškega mostu, ki povezuje Rusijo z nezakonito priključenim Krimskim polotokom.
                           Poleg tega je v lasti posameznika (Arkadij Rotenberg), ki je že uvrščen na seznam zaradi dejavnosti, ki spodkopavajo nedotakljivost Ukrajine (oseba št. 92 v tej prilogi). Podjetje torej podpira vključitev nezakonito priključenega Krimskega polotoka v Rusko federacijo, kar dodatno spodkopava ozemeljsko nedotakljivost, suverenost in neodvisnost Ukrajine.

                           31.7.2018“


title: Sklep Sveta (EU) 2019/1580 z dne 18. julija 2019 o podpisu, v imenu Evropske unije, Sporazuma o časovnih omejitvah dogovorov o zagotavljanju zrakoplova s posadko med Evropsko unijo, Združenimi državami Amerike, Islandijo in Kraljevino Norveško ter njegovi začasni uporabi

text:
                  25.9.2019

                  SL

                  Uradni list Evropske unije

                  L 245/1

         SKLEP SVETA (EU) 2019/1580
         z dne 18. julija 2019
         o podpisu, v imenu Evropske unije, Sporazuma o časovnih omejitvah dogovorov o zagotavljanju zrakoplova s posadko med Evropsko unijo, Združenimi državami Amerike, Islandijo in Kraljevino Norveško ter njegovi začasni uporabi
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 11. maja 2017 pooblastil Komisijo, da začne pogajanja z Združenimi državami Amerike, Islandijo in Kraljevino Norveško o Sporazumu o časovnih omejitvah dogovorov o zagotavljanju zrakoplova s posadko (v nadaljnjem besedilu: Sporazum). Pogajanja so bila uspešno končana s parafiranjem Sporazuma 8. marca 2019.

                     (2)

                     Sporazum bi bilo treba podpisati in uporabljati začasno do zaključka postopkov, potrebnih za začetek njegove veljavnosti –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma o časovnih omejitvah dogovorov o zagotavljanju zrakoplova s posadko med Evropsko unijo, Združenimi državami Amerike, Islandijo in Kraljevino Norveško, ter Skupne izjave, ki je sestavni del Sporazuma, se odobri s pridržkom sklenitve navedenega sporazuma.
            Besedilo Sporazuma je skupaj z Memorandumom o posvetovanjih priloženo temu sklepu.

            Člen 2
            Sporazum se podpiše v angleščini. V skladu s pravom Unije, je Sporazum s strani Unije sestavljen tudi v bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku. Te dodatne jezikovne različice bi se morale potrditi kot verodostojne z izmenjavo diplomatskih not med pogodbenicami. Vse različice, ki se potrdijo kot verodostojne, so enakovredne.

            Člen 3
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 4
            Sporazum se začasno uporablja od njegovega podpisa (1) do zaključka postopkov, potrebnih za začetek njegove veljavnosti.

            Člen 5
            Ta sklep začne veljati na dan sprejetja.

            V Bruslju, 18. julija 2019

                  Za Svet

                  Predsednica

               T. TUPPURAINEN

            (1)  Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.


title: Sklep Sveta (EU) 2019/1581 z dne 16. septembra 2019 o predložitvi predlogov za spremembe dodatkov I in II h Konvenciji o varstvu selitvenih vrst prostoživečih živali na trinajstem zasedanju Konference pogodbenic v imenu Evropske unije

text:
                  25.9.2019

                  SL

                  Uradni list Evropske unije

                  L 245/7

         SKLEP SVETA (EU) 2019/1581
         z dne 16. septembra 2019
         o predložitvi predlogov za spremembe dodatkov I in II h Konvenciji o varstvu selitvenih vrst prostoživečih živali na trinajstem zasedanju Konference pogodbenic v imenu Evropske unije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je Konvencijo o varstvu selitvenih vrst prostoživečih živali (v nadaljnjem besedilu: Konvencija) sklenila s Sklepom Sveta 82/461/EGS (1), veljati pa je začela 1. novembra 1983.

                     (2)

                     Na podlagi člena XI Konvencije lahko Konferenca pogodbenic sprejme spremembe dodatkov I in II h Konvenciji.

                     (3)

                     Konferenca pogodbenic lahko takšne spremembe sprejme na svojem trinajstem zasedanju, ki bo potekalo od 15. do 22. februarja 2020. Sekretariat Konvencije je obvestil pogodbenice Konvencije, da je treba v skladu s členom XI(3) Konvencije morebitne predloge za spremembe sporočiti do 19. septembra 2019. Unija lahko kot pogodbenica Konvencije predlaga takšne spremembe.

                     (4)

                     Vključitev vrste Tetrax tetrax v Dodatek I h Konvenciji ter vrst Tetrax tetrax, Galeorhinus galeus in Sphyrna zygaena v Dodatek II h Konvenciji bi bila znanstveno utemeljena ter skladna s pravom Unije in z zavezo Unije k mednarodnemu sodelovanju za zaščito biotske raznovrstnosti.

                     (5)

                     Unija bi morala zato predložiti navedene predloge za spremembo dodatkov I in II h Konvenciji. Komisija bi morala o predlogih obvestiti sekretariat Konvencije –

               SPREJEL NASLEDNJI SKLEP:

            Člen 1

               1.   Za trinajsto zasedanje Konference pogodbenic Konvencije o varstvu selitvenih vrst prostoživečih živali Unija predloži naslednje predloge:

                           (a)

                           spremembo Dodatka I h Konvenciji za vključitev vrste Tetrax tetrax;

                           (b)

                           spremembo Dodatka II h Konvenciji za vključitev vrst Tetrax tetrax, Galeorhinus galeus in Sphyrna zygaena.

               2.   Komisija v imenu Unije o predlogih iz odstavka 1 obvesti sekretariat Konvencije.

            Člen 2
            Ta sklep začne veljati na dan sprejetja.

            V Bruslju, 16. septembra 2019

                  Za Svet

                  Predsednica

               T. TUPPURAINEN

            (1)  Sklep Sveta 82/461/EGS z dne 24. junija 1982 o sklenitvi Konvencije o varstvu selitvenih vrst prosto živečih živali (UL L 210, 19.7.1982, str. 10).


Odločba Komisije z dne 19/09/2019 o razglasitvi združljivosti koncentracije s skupnim trgom (Zadeva št. COMP/M.9458 - CBRE Group, Inc. / Telford Homes plc) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/09/2019 o razglasitvi združljivosti koncentracije s skupnim trgom (Zadeva št. COMP/M.9490 - Volkswagen Financial Services AG / TÜV SÜD AG / Fleet Company GmbH) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Evropskega parlamenta (EU) 2019/1406 z dne 26. marca 2019 o razrešnici glede izvrševanja splošnega proračuna Evropske unije za proračunsko leto 2017, oddelek I – Evropski parlament

text:
               27.9.2019

               SL

               Uradni list Evropske unije

               L 249/1

      SKLEP EVROPSKEGA PARLAMENTA (EU) 2019/1406
      z dne 26. marca 2019
      o razrešnici glede izvrševanja splošnega proračuna Evropske unije za proračunsko leto 2017, oddelek I – Evropski parlament
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0319/2018) (2),

                  —

                  ob upoštevanju poročila o upravljanju proračuna in finančnem poslovodenju za proračunsko leto 2017, oddelek I – Evropski parlament (3),

                  —

                  ob upoštevanju letnega poročila notranjega revizorja za proračunsko leto 2017,

                  —

                  ob upoštevanju letnega poročila Računskega sodišča glede izvrševanja proračuna za proračunsko leto 2017 z odgovori institucij (4),

                  —

                  ob upoštevanju izjave o zanesljivosti (5) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije predložilo Računsko sodišče,

                  —

                  ob upoštevanju člena 314(10) in člena 318 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6) in zlasti členov 164, 165 in 166,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (7) in zlasti členov 260, 261 in 262,

                  —

                  ob upoštevanju sklepa predsedstva z dne 16. junija 2014 o notranjih pravilih o izvrševanju proračuna Evropskega parlamenta (8) in zlasti člena 22,

                  —

                  ob upoštevanju člena 94, člena 98(3) in Priloge IV Poslovnika,

                  —

                  ob upoštevanju poročila Odbora za proračunski nadzor (A8-0108/2019),

                  A.

                  ker je predsednik 4. julija 2018 sprejel računovodske izkaze Parlamenta za proračunsko leto 2017;

                  B.

                  ker je generalni sekretar kot glavni odredbodajalec na podlagi prenosa 6. julija 2018 potrdil, da lahko razumno zagotovi, da so bila sredstva, dodeljena proračunu Parlamenta, porabljena v predvidene namene, skladno z načeli dobrega finančnega poslovodenja, in da vzpostavljeni kontrolni postopki nudijo potrebna jamstva glede zakonitosti in pravilnosti povezanih transakcij;

                  C.

                  ker je Računsko sodišče po reviziji navedlo, da pri posebni oceni upravnih in drugih odhodkov za leto 2017 ni odkrilo hujših pomanjkljivosti v letnih poročilih o dejavnostih ter v notranjih kontrolnih sistemih institucij in organov, ki jih je pregledalo, kot to zahteva Uredba (EU, Euratom) 2018/1046;

                  D.

                  ker člen 262(1) Uredbe (EU, Euratom) 2018/1046 zahteva, da vse institucije Unije ustrezno ukrepajo, da bi upoštevale ugotovitve, priložene sklepu Parlamenta o razrešnici;

         1.

            podeli razrešnico svojemu predsedniku glede izvrševanja proračuna Evropskega parlamenta za proračunsko leto 2017;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017.

         (2)  UL C 348, 28.9.2018, str. 1.

         (3)  UL C 411, 13.11.2018, str. 1.

         (4)  UL C 357, 4.10.2018, str. 1.

         (5)  UL C 357, 4.10.2018, str. 9.

         (6)  UL L 298, 26.10.2012, str. 1.

         (7)  UL L 193, 30.7.2018, str. 1.

         (8)  PE 422.541/Bur.